
Parlamentul  României

Camera  Deputaţilor
Comisia pentru Sănătate şi Familie                Nr. 28/671/ 21 noiembrie 2002 

A V I Z

asupra proiectului de Lege pentru aprobarea 

Ordonanţei de urgenţă a Guvernului nr. 144/2002

cu privire la rectificarea bugetului  de stat pe anul 2002


Cu adresa nr.575 din 7 noiembrie 2002, în conformitate cu prevederile art.9 din Regulamentul şedinţelor comune ale Camerei Deputaţilor şi Senatului, Comisia pentru sănătate şi familie a Camerei Deputaţilor şi Comisia pentru sănătate, ecologie, tineret şi sport a Senatului au fost sesizate cu avizarea proiectului de Lege pentru aprobarea Ordonanţei de urgenţă a Guvernului nr. 144/2002 cu privire la rectificarea bugetului de stat pe anul 2002, secţiunea pentru sănătate.


În urma discuţiilor care au avut loc între cele două comisii, s-a hotărât ca avizarea să se facă separat, de către fiecare comisie în parte.


În şedinţele din zilele de 19 şi 20.11.2002, Comisia pentru sănătate şi familie a Camerei Deputaţilor  a hotărât avizarea favorabilă a  proiectului de Lege  pentru aprobarea Ordonanţei de urgenţă a Guvernului nr. 144/2002 cu privire la rectificarea bugetului de stat pe anul 2002, secţiunea pentru sănătate, numai cu condiţia adoptării următorului amendament:


La Anexa nr.8 – Bugetul Fondului de asigurări sociale de sănătate se modifică după cum urmează:


- miliarde lei –


Program 2002
Influenţe 

+/-
Propuneri rectificare

1. Venituri totale
50.863,2
9.939,0
60.802,2

2. Cheltuieli totale

           din care:

· cheltuieli pentru servicii

medicale şi medicamente

· cheltuieli de administrare

a fondului
48.296,4

46.906,3

1.390,1
11.870,0

12.400,0

- 530,0
60.166,4

59.306.3

860,1

3. Fond rezervă
635,8
-
635,8

4. Excedent
1.931,0
- 1.931,0
0


Motivare:


Din datele de mai sus rezultă că rectificarea bugetului Fondului de asigurări sociale de sănătate se efectuează prin majorarea veniturilor cu suma de 9.939,0 miliarde lei, reducerea excedentului cu 1.931,0 miliarde lei şi a cheltuielilor de administrare a fondului cu suma de 530,0 miliarde lei, precum şi suplimentarea cheltuielilor totale cu suma de 11.870,0 miliarde lei.. Suma de 12.400,0 miliarde lei , cu care se suplimentează cheltuielile pentru servicii medicale şi medicamente, rezultă din însumarea sumei propuse pentru majorarea Veniturilor totale ( în valoare de 9.939,0 miliarde lei ) cu valoarea excedentului programat pe 2002 ( 1.931,0 miliarde lei), la care se adaugă un transfer de 530,0 miliarde lei provenit de la cheltuielile pentru administrarea fondului.

În perioada 1999 – 2002, bugetul Fondului  de asigurări sociale de sănătate a înregistrat, în permanenţă, mari excedente, care au fost redirecţionate şi deturnate de la scopul pentru care au fost colectate, asigurarea sănătăţii populaţiei. Numai din creanţe s-au obţinut 20.000 miliarde lei care nu au fost înregistrate şi folosite de sistemul sanitar. Acest fapt s-a datorat lipsei unui cadru legislativ care să reglementeze autonomia financiară reală a Casei Naţionale de Asigurări de Sănătate şi a principiului simetriei venituri = cheltuieli prin care banii colectaţi de la asiguraţi să se întoarcă, în totalitate, la aceştia prin furnizarea de servicii medicale şi medicamente.

În luna septembrie 2002 casele de asigurări de sănătate înregistrau datorii la serviciile medicale şi medicamente în sumă de 12.944,1 miliarde lei. În urma rectificării bugetului de stat pe anul 2002, ca urmare a adoptării Ordonanţei Guvernului nr. 42/2002 cu privire la rectificarea bugetului de stat pe anul 2002, s-a aprobat o majorare a cheltuielilor pentru servicii medicale şi medicamente de 500 miliarde lei, sumă total insuficientă pentru achitarea acestor datorii cu toate că, la acel moment, comisia a solicitat prin avizul său o majorare a cheltuielilor cu 4.206,2 miliarde lei.

În  condiţiile de austeritate ale sistemului sanitar, în prezent, se manifestă cu pregnanţă un blocaj financiar, ca rezultat al marilor datorii înregistrate de către spitale la plata furnizorilor de servicii medicale, medicamente şi materiale sanitare.

În consecinţă, suplimentarea veniturilor cu 9.939,0 miliarde lei şi a cheltuielilor la bugetul Fondului de asigurări sociale de sănătate cu suma de 11.870,0 miliarde de lei reprezintă o condiţie esenţială a supravieţuirii sistemului sanitar din România şi un act reparatoriu faţă de asiguraţi.

Sursa de finanţare a acestei majorări trebuie să o reprezinte colectarea integrală a sumelor la Fondul asigurărilor sociale de sănătate conform posibilităţilor şi propunerilor Casei Naţionale de Asigurări de Sănătate  , înregistrarea şi folosirea creanţelor şi redistribuirea excedentului la Capitolul “Cheltuieli pentru servicii medicale şi medicamente”.

Autori: dl.dep.prof.dr.Mircea Ifrim (Grupul Parlamentar al PRM) , dl.dep.dr.Ovidiu Brînzan (Grupul Parlamentar al PSD ) , dl.dep.farm.Ion Burnei (Grupul Parlamentar al PSD ) , doamna dep.Iulia Pataki (Grupul Parlamentar al UDMR) , dl.dep.dr.Constantin Florentin Moraru (Grupul Parlamentar al PSD ) , dl.dep.Gheorghe Popescu (Grupul Parlamentar al PSD ) şi dl.dep.Petre Naidin (Grupul Parlamentar al PSD ) .

